Diari Oficial de la Generalitat Valenciana


Sumari del DOGV 5386, del 13-11-2006 (2006/12451)

RESOLUCIÓ de 16 d' octubre de 2006, de la Direcció General de Qualitat Ambiental, per la qual s'atorga a García Crosanto, C.B. l'autorització ambiental integrada per a una explotació porcina de multiplicació al terme municipal de les Useres.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12538


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 16 d' octubre de 2006, de la Direcció General de Qualitat Ambiental, per la qual s'atorga a García Crosanto, C.B. l'autorització ambiental integrada per a una explotació porcina de multiplicació al terme municipal de les Useres. [2006/12009]  
Vistos els documents que consten en l'expedient 19/05 IPPC, instruït a instàncies de García CROSANTO, C.B., a fi d'obtenir l'autorització ambiental integrada per a una explotació porcina de multiplicació amb una capacitat de 2.500 mares al terme municipal de les Useres, s'emet aquesta proposta de resolució de conformitat amb els següents,  
Antecedents de fet  
Primer. Amb data 8 de març del 2005, el Sr. Vicente García Marza en representació de García Crosanto, C.B., amb CIF E-12366381 i amb emplaçament previst a la partida en Serranos, Polígon 13, parcel·la 64 de les Useres, presenta a la Conselleria de Territori i Habitatge, sol·licitud d'autorització ambiental integrada per a l'explotació porcina de multiplicació amb una capacitat de 2.500 mares, que es detalla en l'annex I.  
A la sol·licitud s'acompanya el següent:  
. Còpia de l'autorització prèvia concedida pel Servei Territorial de Planificació i Ordenació Territorial de Castelló amb data 21 de juny del 2004.  
. Un informe de compatibilitat urbanística emés per l'Ajuntament de les Useres amb data 4 de gener del 2005 en el qual informa que l'emplaçament es classifica com a sòl no urbanitzable, sense protecció oficial.  
. Còpia de l'informe relatiu a la Llei 4/1992, sobre sòl no urbanitzable emés pel director Territorial de la Conselleria d'Agricultura, Pesca i Alimentació amb data 31 de maig del 2004 en el qual informa que l'interessat està inscrit en el Registre d'Explotacions Ramaderes de la Comunitat Valenciana en la secció de porcí amb el núm. 124CS028. L'explotació porcina (construcció de 8.154,35 m2) amb aproximadament 2.000 mares es classifica en el grup segon com a explotació de cicle tancat i es qualificaria segons el RD 324/2000 i RD 3483/2000 com a grup especial. Així mateix no hi ha cap explotació de porcí en un radi de 2.000 m, i la distància al nucli urbà supera els 1.000 m.  
Segon. Amb dates 13 i 25 d'abril del 2005, l'empresa presenta a requeriment de la Conselleria, la documentació necessària per a l'admissió a tràmit de la sol·licitud.  
Amb data 10 de maig del 2005, la Conselleria comunica el titular l'admissió a tràmit de la sol·licitud i remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 13 de juny del 2005, el Servei de Producció i Sanitat Animal de la Conselleria d'Agricultura, Pesca i Alimentació remet l'informe del veterinari d'inspecció pecuària de l'OCAPA el Maestrat, en el qual estableix una sèrie de condicionants que hauran de tenir-se en compte per a la construcció de les naus i que s'assenyalen en l'apartat 7.  
Quart. Amb data 17 d'agost del 2005 es rep informe de la Confederació Hidrogràfica del Xúquer en el qual sol·licita al promotor documentació complementària, que és esmenada amb data 28 de setembre del 2005.  
Així mateix amb data 28 de setembre del 2005 l'empresa lliura nova documentació, a requeriment d'aquesta Conselleria.  
Cinqué. Amb data 31 d'octubre del 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, i es publicant anunci en el Diari Oficial de la Generalitat Valenciana (DOGV núm. 5.125).  
Durant aquest no es presenten al·legacions al projecte, ni en aquesta Conselleria ni en l'Ajuntament de les Useres, i en l'expedient consta certificat de la informació pública.  
Sisé. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de les Useres, amb data 17 de febrer del 2006, i en no emetre un informe sobre els aspectes de la seua competència en el termini de 30 dies des de la seua recepció, es prossegueixen les actuacions.  
Seté. Segons el que disposa l'article 19 de la Llei 16/2002, amb data 16 de febrer del 2006 se sol·licita informe la Confederació Hidrogràfica del Xúquer, el qual es rep amb data 2 d'agost del 2006.  
Amb dates 8 de febrer i 4 de maig del 2006 l'empresa presenta documentació complementària, a petició d'aquesta Conselleria.  
Vuitë. Així mateix amb data 22 de maig del 2006 el titular presenta còpia d'un escrit de la Direcció General de Patrimoni Cultural Valencià de 10 d'abril del 2006, on posa de manifest que la prospecció arqueològica realitzada no ha documentat restes arqueològiques de cap tipus. No obstant això, des del punt vista del patrimoni etnològic s'han detectat elements: casa, aljub i paller. I es considera correcta l'opció de derrocar la casa i mantenir els altres elements. Aquesta opció s'haurà de preveure en l'estudi d'impacte ambiental.  
Nové. Amb data 9 de juny del 2006 l'àrea d'avaluació ambiental sol·licita documentació addicional, que és esmenada pel promotor amb data 7 de juliol del 2006.  
Deu. Amb data 16 d'agost del 2006 la Direcció General de Gestió del Medi Natural dicta la declaració d'impacte ambiental, en la qual estima acceptable, només a l'efecte ambiental i sense perjudici de la prèvia obtenció de les autoritzacions sectorials que se li apliquen, la legalització de l'explotació porcina, situada a la partida en Serranos, polígon 13, parcel·la 64, del terme municipal de les Useres (Castelló), promoguda per García Crosanto, C.B., sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions que s'indiquen en l'annex II d'aquesta resolució.  
Així mateix, s'han incorporat a l'expedient els informes emesos per la Conselleria d'Agricultura, Pesca i Alimentació, el Servei de Protecció de l'Ambient Atmosfèric i el Servei de Residus Industrials.  
Onze. Amb data 22 de setembre del 2006 es realitza el tràmit d'audiència a l'interessat.  
Dotze. Amb data 28 de setembre del 2006 l'empresa presenta en la Conselleria de Territori i Habitatge documentació necessària per a la resolució de l'expedient.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 9.3.c de l'annex 1 de la Llei 16/2002.   
Segon. La tramitació de l'expedient s'ha realitzat segons el que preveu els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc  
Primer  
Concedir a García Crosanto, C.B., l'autorització ambiental integrada per a l'explotació porcina de multiplicació amb una capacitat de 2.500 mares, amb emplaçament previst a la partida en Serranos, polígon 13, parcel·la 64 del terme municipal de les Useres, referent al Projecte bàsic per a l'autorització ambiental integrada per a granja porcina de producció, propietat de García Crosanto, C.B., situada a la partida en Serranos, terme municipal de les Useres (Castelló) de gener del 2005 i subscrit per Sra. Isabel Pérez Brull, i queda inscrita en el Registre General d'Instal·lacions IPPC de la Comunitat Valenciana amb el número 045-06/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses.  
Les emissions a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 63.819 Kg/any  
Amoníac total 30.317 Kg/any  
Òxid nitrós total 242 Kg/any  
1.1.2. Emissions sonores.  
S'hauran d'adoptar les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors externs establits en la Llei 7/2002 per a zones d'ús industrial, són:  
Diürn Nocturn  
70 dB(A) 60 dB(A)  
1.2. Abocaments.   
1.2.1. Aigües residuals  
S'actuarà segons allò que s'ha especificat en el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
Les instal·lacions, canaletes de recollida i les basses d'emmagatzemament dels purins hauran de ser perfectament impermeables i estanques.  
1.2.2. Aigües pluvials  
Queda prohibit l'abocament a domini públic hidràulic d'aigües pluvials que haja pogut entrar en contacte amb els purins.  
2. Protecció del sòl i de les aigües subterrànies  
No es realitzarà cap abocament que puga afectar el sòl o a les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
3. Procediments i mètodes de gestió de residus.  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
El mencionat centre productiu queda inscrit en el Registre d'establiments, centres i serveis sanitaris i veterinaris de la Comunitat Valenciana amb el número de referència 12-10167.  
Els residus perillosos han de codificar-se, a més de amb el codi LER, amb la codificació establida en el Reial decret 952/1997. Per a la qual cosa han d'emprar-se les taules 1 a 5 de l'annex 1 del Reial decret 952/1997 i les 6 i 7 de l'annex I del RD 833/1988.  
Pel tipus d'activitat i procés productiu, l'explotació és susceptible de generar el següent residu perillós: 15 01 10\* Envasos de desinfectants en la neteja de naus. En aquest cas, haurà de presentar original o còpia compulsada del document d'acceptació emés per gestor autoritzat.  
Haurà de lliurar els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000. Aquest registre haurà de realitzar-se d'acord amb el procediment desenvolupat per la Conselleria de Territori i Habitatge i el qüestionari elaborat per l'Àrea de Qualitat Ambiental, que es troba disponible en la pàgina web d'aquesta Conselleria.  
Amb aquest fi haurà de portar un registre del tipus, procedència i quantitats consumides anualment de matèries primeres, aigua, combustibles i energia.  
Quan l'òrgan competent ho considere necessari, podrà requerir en titular de l'explotació la realització d'una avaluació de la molèstia per olors que genera, mitjançant el mesurament de les unitats d'olor, d'acord amb la norma UNE-EN 13662, limitant-los, en les zones residencials d'afecció, el percentil 98 de les mitjanes horàries al llarg d'un any, a 5 unitats d'olor.  
4.2. Control d'abocaments.  
Haurà de complir allò ja indicat en el punt 1.2 d'aquesta resolució.  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000. Aquest registre haurà de realitzar-se d'acord amb el procediment desenvolupat per la Conselleria de Territori i Habitatge i el qüestionari elaborat per l'Àrea de Qualitat Ambiental, que es troba disponible en la pàgina web de l'esmentada Conselleria.  
4.3. Control de residus  
4.3.1. Residus perillosos  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser lliurats a un gestor autoritzat. Aquest emmagatzemament temporal de residus perillosos haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals.  
L'envasament i etiquetatge dels residus s'haurà de fer d'acord amb allò que s'ha exposat en els articles 13 i 14 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, de 14 de maig, bàsica de residus tòxics i perillosos.   
Així mateix, d'acord amb el que estableix l'article 16 del Reial decret 833/1988, disposarà d'un registre dels residus perillosos generats, on conste la quantitat, naturalesa, identificació, origen, mètodes i llocs de tractament, data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana (DOGV 15/12/2000) (art. 45 i disposició addicional 4a).  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions haurà de ser comunicada.  
4.3.2. Animals morts i purins  
La Llei 10/1998, de residus i la Llei 10/2000, de residus de la Comunitat Valenciana, seran d'aplicació supletòria a la gestió de subproductes animals (animals morts i rebuigs d'origen animal) els quals es regiran pel Reglament 1774/2002 del Parlament Europeu i del Consell, pel qual s'estableixen normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes d'origen animal no destinats al consum humà.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002, del Parlament Europeu i del Consell de 3 d'octubre del 2002, pel qual s'estableixen les normes sanitàries aplicables al subproductes animals no destinats al consum humà, per tant, i tenint en compte addicionalment el que estableix el Reial decret 1429/2003, els animals morts s'hauran de recollir, transportar, identificar i eliminar d'acord amb el que estableixen les normes esmentades.  
La utilització com a fertilitzant agrícola dels purins, tal com estableixen les disposicions addicionals de la normativa de residus, no està sotmesa a l'autorització administrativa regulada en aquesta, i estarà subjecta a les condicions fixades en el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines (modificat pel Reial decret 3483/2000, de 29 de desembre), i a la Llei 6/2003, de 4 de març, de la Generalitat Valenciana, de ramaderia, com qualsevol altra normativa que amb aquest fi aprove el Govern i, si és el cas, la Generalitat Valenciana.  
La gestió dels fems de l'explotació podrà realitzar-se mitjançant la utilització de qualsevol dels procediments establits en l'article 5.B.b del RD 324/2000.  
4.4. Control de soroll  
Respecte al nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel que s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En aquest sentit, es realitzarà una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 d'aquesta llei. La primera auditoria acústica haurà de realitzar-se després de la posada en marxa de l'explotació.  
5. Mesures que s'han d'adoptar en situacions diferents de les normals que puguen afectar el medi ambient.  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Declaració d'impacte ambiental  
S'hauran de complir les condicions establides en la declaració d'impacte ambiental emesa per la Direcció General de Gestió del Medi Natural de data 16 d'agost del 2006, la qual s'adjunta en l'annex II d'aquesta resolució.  
7. Altres condicions  
Segons el que disposa l'art. 5 del RD 324/2000, de 3 de març, pel qual s'estableixen normes bàsiques d'ordenació de les explotacions porcines i en l'art. únic del RD 3483/2000, de 29 de desembre, pel qual es modifica el RD 324/2000, s'haurà de dotar a la instal·lació referida de:  
. Sistema eficaç de desinfecció (gual sanitari) de les rodes dels vehicles que entren o isquen de l'explotació en els accessos a aquesta com a sistema apropiat per a desinfecció de la resta del vehicle.  
. Tancament de l'explotació (tanca perimetral) i sistema de protecció contra possibles transmissors de malalties (filat de galliner o malla metàl·lica en buits i finestres).  
. Disposició de construccions, instal·lacions, utillatge i equip que possibilite una eficaç desinfecció, desinsectació i desratització.  
. Disposar de sistema de recollida o tractament i eliminació de cadàvers, amb suficients garanties sanitàries i de protecció del medi ambient.  
. Adequat llatzeret per a l'observació i segrest d'animals.  
. Mesures higiènic sanitàries necessàries perquè el personal i utillatge de l'explotació no puguen transmetre malalties.  
. Utillatges de neteja, maneig i vestuari d'ús exclusiu de l'explotació.  
. Pediluvis o altres mitjans d'eficàcia semblants a l'entrada de locals, naus o parcs.  
. Disseny de les instal·lacions que eviten l'entrada en el recinte de vehicles d'abastiment de pinsos, càrrega i descàrrega d'animals i retirada de purins, havent de realitzar-se aquestes operacions des de fora de l'explotació.  
. Disposar de basses de fem assetjades i impermeabilitzades, natural o artificialment, que eviten el risc de filtració i contaminació de les aigües superficials i subterrànies, assegurant que s'impedisquen pèrdues per desbordament o per inestabilitat geotècnica, amb la grandària necessària per a poder emmagatzemar la producció del menys tres mesos, que permeta la gestió adequada d'aquests.  
En relació amb les normes mínimes de benestar animal, es tindrà en compte allò que recull el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans del dit termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i presentar prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cadascun de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció d'aquesta notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 16 d'octubre del 2006. . El director general de Qualitat Ambiental: Jorge Lamparero Lázaro.  
ANNEX I  
Descripció del projecte  
García Crosanto, C.B., societat civil privada dedicada a l'explotació agrícola i ramadera, pretén la construcció i explotació d'una granja porcina de multiplicació, en el terme municipal de les Useres (Castelló), a la Partida en Serranos, polígon 13, parcel·la 64.  
La granja es qualifica com a grup especial, pertany a una ADA i té una capacitat total de 2.500 mares amb gorrins fins a 20 kg (8.500 cries).  
L'explotació estarà situada a uns 7 km de les Useres i constarà de 4 naus amb les característiques següents:  
. Nau de mares (cobriment i control): d'1.842,40 m2, disposarà d'1.020 boxs i una zona de control amb un quart del veterinari, llatzeret, neteges i vestuaris.  
. Nau parc: amb una superfície d'1.680,75 m2 i capacitat per a 875 porques.  
. Nau de garrins: d'1.560 m2, amb una capacitat de 8.200 gorrins. Disposarà d'una zona de llatzeret, amb una disposició i maneig independent de la resta de la nau.  
. Nau de mares (paritoris): de 3.071,20 m2, amb una capacitat per a 600 mares.  
Les porques, segons el seu estat de fertilitat, van passant per les diferents naus. Quan entren en edat fèrtil, a partir dels 6 mesos de vida, es traslladen a la nau de cobriment-gestació, on se sotmeten a inseminació pel veterinari de l'ADS. Les porques tindran 2,2 parts a l'any, i les ventrades seran de 8 gorrins aproximadament. Quan els gorrins adquireixen 6-8 kg de pes, es produeix el deslletament i passen a la nau de gorrins, on romanen fins a arribar als 18-20 kg de pes, moment en què són traslladats a les diferents granges d'engreixament.  
Quan les porques arriben als 4 anys de vida es produeix el trasllat a l'escorxador. Les porques joves de renovació, que entren en la granja, procedents de granges de selecció, romanen en el llatzeret de quarantena, fins a assegurar-se que no són transmissores de malalties.  
S'estima una producció anual de 13.490 m3 de purí, equivalents a 35.420 kg de N/any, i es considera incorporada en aquesta xifra una reducció del 12% de nitrogen, derivada de la formulació del pinso que s'ha de subministrar. Es considera una millor tècnica disponible (MTD) l'elecció d'un pinso amb una composició tal que es reduïsca la quantitat de nitrogen i nutrients presents en el purí es reduïsquen les emissions a l'atmosfera, i al seu torn s'optimitze l'engreixament i manteniment dels animals. A més, les quantitats es dosificaran segons l'edat, l'estat físic i temperatura ambiental.  
En el sòl de les naus existiran basses de dejeccions per a recollida del purí que estaran separades segons els departaments. A més disposarà d'una bassa coberta amb capacitat per a emmagatzemar 300 m3 de purí i aigües de neteja. Constant en l'expedient el certificat d'impermeabilitat i estanquitat, i plans de detalls constructius de la fossa de les instal·lacions, canals de recollida i basses d'emmagatzemament dels purins.  
El purí s'utilitzarà com a adob orgànic en finques agrícoles pròpies i concertades, i d'adjunten contractes d'autorització d'aquestes parcel·les per part dels seus propietaris, com també els plans cadastrals de localització d'aquestes, i l'àrea total de les parcel·les constitueix 191,66 ha.   
Seguint les recomanacions del Codi Valencià de Bones Pràctiques Agràries, no es podran escampar purins a menys de 35 m de conduccions d'aigua sense pressió, pous, captacions d'aigües potables o destinades al reg d'hortalisses. Tampoc en menys de 200 m de zones de bany, llocs d'acampada o cursos d'aigua si el pendent de la superfície on es tira és més del 7%. I en cap cas el líquid ha d'estancar-se sobre el sòl, circular fora de la superfície fixada o contaminar aigües subterrànies.  
A fi d'evitar l'entrada d'insectes i rosegadores a les naus, s'hauran de protegir tots els buits de ventilació amb teles de galliner de provada resistència. A més, tota l'explotació haurà de disposar d'una tanca metàl·lica de 2 m d'altura.  
L'emmagatzemament del pinso es realitzarà en sitges metàl·liques homologades. S'instal·laran dues sitges en cada nau, de manera que funcionaran alternativament. Sempre es practicarà la desinfecció de les sitges abans d'omplir-les.  
S'instal·larà una caldera semblant a les domèstiques que utilitzarà gasoil com a combustible, per a escalfar, amb aigua, les naus de part i de garrins. La caldera només funcionarà durant els mesos d'hivern.  
L'explotació s'abastirà d'aigua mitjançant canonada existent de la xarxa general d'aigua potable de les Useres.  
S'ha determinat el nivell de soroll en la parcel·la en estat preoperacional, i s'ha conclòs que no se superen els límits sonors establits en la normativa.  
El titular disposa dels corresponents contractes amb els gestors autoritzats que recolliran, transportaran, transformació o eliminació dels residus que es van generaran en la planta (residus sanitaris, de manteniment i cadàvers d'animals i restes orgàniques).  
ANNEX II  
Condicionat de la declaració d'impacte ambiental  
. Haurà de disposar-se, abans de la concessió de la llicència d'activitat, de l'informe favorable de Patrimoni Cultural de la Conselleria de Cultura, Educació i Esport; i haurà de ser presentat davant d'aquesta Direcció General i davant de l'òrgan substantiu.  
. Haurà de complir les especificacions i els condicionants inclosos en l'informe elaborat per la Conselleria d'Agricultura, Pesca i Alimentació.  
. A l'hora d'utilitzar el purí com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc., com també fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. S'haurà, preferentment, de soterrar immediatament per a evitar les possibles pèrdues de nitrogen amoniacal.  
. Tal com s'indica en l'estudi d'impacte ambiental, el purí serà tractat amb complex bacterià, de manera que millore les seues propietats com a adob orgànic, alhora que disminuïsca la seua càrrega contaminant, com també l'emissió d'olors. Es comprovarà l'eficàcia del tractament de purins i es modificarà la seua manipulació o se substituirà per un altre tractament si s'observa la ineficàcia del mateix amb la seua correcta manipulació. Per a això, haurà de dur-se a terme anàlisi abans de començar el tractament que servisquen com a referent inicial. Aquestes anàlisis hauran de presentar-se davant d'aquesta Direcció General en cas de ser requerits, podent-se aplicar, en cas de ser necessari, les correccions oportunes al tractament.  
. Es gestionarà l'eliminació de cadàvers d'acord amb el que estipula el Reglament 1774/2002, del Parlament Europeu i del Consell de 3 d'octubre del 2002, pel qual s'estableixen les normes sanitàries aplicables als subproductes animals no destinats al consum humà; per la qual cosa haurà de disposar-se de contracte actualitzat, i subscrit per a la totalitat d'animals, de manera que estiga assegurada la retirada de cadàvers per empresa autoritzada a aquest efecte.  
. S'haurà de comunicar a aquesta Direcció General qualsevol variació que es produïsca en la destinació i el tractament dels residus.